— Я не сказаў бы, што на заключным этапе алімпіяды было штосьці зусім нечаканае. Хаця заданні комплекснай работы сёлета патрабавалі логікі, эрудыцыі. Гэта мне даспадобы, аднак я не ўпэўнены, што справіўся добра з гэтымі заданнямі. Як правіла, заданні прапануюцца такога плана, што ты іх альбо ведаеш, альбо не. І звычайна за гадзіну ты іх робіш, а потым яшчэ штосьці дадумваеш. Таму лічу, што тры гадзіны на комплексную работу — гэта зашмат. Тэма майго вуснага выказвання — “Веды — сродак, а не мэта”. Я паспрабаваў даказаць, што, сцвярджаючы гэта, Л.М.Талстой узяў на сябе вельмі многа. А ў цэлым я на гэтых спаборніцтвах зрабіў тое, што павінен быў зрабіць.